Document ID: /roh_data/filtered/fineweb-2-filterrobots_roh.jsonl.gz/6279

Tar in terz da las grondas bancas a Genevra è il gudogn sa reducì per 8 fin 14%, tar in quart da las bancas mesaunas per passa 15%. Tenor ils experts saja quai indizis ch'i vegn reducì plazzas, gist sco en la Svizra tudestga.
Cunquai che las bancas grondas han da sbatter cun problems pli gronds quintan ins plitost là ch'i vegn stritgà plazzas. Las cifras d’occupaziun en il sectur da finanzas vegnan be publitgadas mintga dus onns.
Bancas pitschnas betg uschè periclitadas
Main problematica para la situaziun dad esser tar instituts pli pitschens. Tuttina sa chattan passa la mesadad dad els en in spectrum tranter 7% perdita e 2% gudogn. Il medem vala er per administraturs da la facultad independents.
Tut en tut sa reducescha la facultad administrada da las bancas. Il studi declera quest trend cun la situaziun actuala als martgads.
RR novitads 10:00